1805 നവംബറിൽ ശിപായിമാരുടെ വേഷവിധാനങ്ങളിൽ വരുത്തിയ ചില പരിഷ്കാരങ്ങളാണ് വെല്ലൂർ കലാപത്തിലേക്കു നയിച്ചത്. ഹിന്ദു സൈനികർ നെറ്റിയിൽ തിലകക്കുറി പോലുള്ള മതപരമായ അടയാളങ്ങൾ ധരിക്കരുതെന്നും മുസ്ലീങ്ങൾ താടിയും മീശയും നീട്ടിവളർത്തരുതെന്നും നിർദ്ദേശമുണ്ടായി. എല്ലാവരും തലപ്പാവുകൾക്കു പകരം ക്രിസ്ത്യാനികൾ ധരിച്ചിരുന്നതു പോലുള്ള വട്ടത്തൊപ്പികൾ ധരിക്കണമെന്നും <MASK> സൈനികമേധാവിയായിരുന്ന സർ ജോൺ ക്രാഡോക്ക് ഉത്തരവിറക്കി. ഈ പരിഷ്കരങ്ങളെ നിർബന്ധിത മതപരിവർത്തനത്തിനുള്ള ബ്രിട്ടീഷുകാരുടെ ഹീനശ്രമമായാണ് ഇന്ത്യൻ പട്ടാളക്കാർ വിലയിരുത്തിയത്. അതുകൊണ്ടു തന്നെ ഇന്ത്യൻ സൈന്യത്തിലെ ഹിന്ദുക്കളും മുസ്ലീങ്ങളും സിക്കുകാരും ഈ നിർദ്ദേശങ്ങൾ അനുസരിക്കാൻ കൂട്ടാക്കിയില്ല. നിർദ്ദേശങ്ങളോടു പ്രതിഷേധിച്ച ഒരു ഹിന്ദു സൈനികനെയും മുസ്ലീം സൈനികനെയും മദ്രാസിലെ സെന്റ് ജോർജ്ജ് കോട്ടയിലെത്തിക്കുകയും 90 ചാട്ടവാറടി ശിക്ഷ നൽകുകയും അവരെ ജോലിയിൽ നിന്ന് പിരിച്ചുവിടുകയും ചെയ്തു. 19 പട്ടാളക്കാർക്ക് 50 ചാട്ടവാറടി നൽകിയതിനോടൊപ്പം ഈസ്റ്റ് ഇന്ത്യാ കമ്പനിയോടു മാപ്പുചോദിക്കാനും ബ്രിട്ടീഷുകാർ ആവശ്യപ്പെട്ടു. ഇന്ത്യൻ സൈനികരിൽ ബ്രിട്ടീഷുകാരോടുള്ള വിരോധം വർദ്ധിക്കുവാൻ ഈ സംഭവങ്ങൾ കാരണമായി.
വെല്ലൂർ കലാപം
വെല്ലൂരിലേക്കു വെല്ലൂരിൽ ദക്ഷിണേന്ത്യ മദ്രാസ്